Տեսնես թռչունները տեսնում են երազներ, Թառած ամենաբարձր ծառերի ամենածայրի ճյուղերին, Քնի մեջ գլուխները դրած ամպերի վրա, Փայլելով կանաչ, մանուշակագույն Ու դեղին լույսերով: Հանկարծ մի անփույթ վրձնահարվածով վեր թռչելով Ու քսվելով Ծովագույն երկնքին, Բարձրանալով սաղարթից ու քաղաքից վեր, Անցնելով կտուրների երազների միջով Ու լղոզելով երկինքը Կանաչ, մանուշակագույն ու դեղին Երկարավուն գծերով: Ծառերը ներքևում կնայեն վերև Երազելով թռչել, սակայն արմատները կխանգարեն Շենքերը կնայեն վերև Երազելով թռչել, բայց կվախենան խախտել Քնած երեխաների հանգիստը, Ու կատուները կնայեն վերև, Կմլավեն, կերազեն թռչել, կմլավեն` Վախենալով կորցնել ինը կյանքերից մեկը… Տեսնես ինչ են երազում թռչունները, Տեսնես երազում են նրանք` Վառվելով դեղին, մանուշակագույն ու կանաչ լույսերով... ՑՐՏԻ ՍՏՎԵՐԸ